- अधिशासी अधिकारी पर केस - Amar Ujala Hindi News
अधिशासी अधिकारी पर केस
{"_id":"62-82916","slug":"Mirzapur-82916-62","type":"story","status":"publish","title_hn":"\u0905\u0927\u093f\u0936\u093e\u0938\u0940 \u0905\u0927\u093f\u0915\u093e\u0930\u0940 \u092a\u0930 \u0915\u0947\u0938 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मिर्जापुर। नगर पालिका परिषद मिर्जापुर के अधिशासी अधिकारी वीरेंद्र कुमार श्रीवास्तव के खिलाफ कोर्ट के आदेश पर शुक्रवार की सुबह मारपीट और एससी-एसटी एक्ट के तहत शहर कोतवाली में प्राथमिकी दर्ज की गई है। ईओ पर आरोप है कि उन्होंने 20 अक्तूबर को वेतन भुगतान की मांग कर रहे संविदा पर तैनात पंप अनुचरों के साथ मारपीट की थी।
नगर पालिका परिषद मिर्जापुर के अधिशासी अधिकारी वीरेंद्र कुमार श्रीवास्तव हर तरफ से घिरना शुरू हो गए हैं। संविदा कर्मियों की तैनाती के टेंडर को लेकर पहले से ही वह घिरे हुए हैं। पालिकाध्यक्ष राजकुमारी खत्री और उनके समर्थक सभासद पहले से ही तलवार खींचे हुए हैं। अब शुक्रवार को ईओ पर नई मुसीबत आ गई है। उनके खिलाफ शहर कोतवाली में आईपीसी की धारा- 323, 504, 506 व एससी-एसटी एक्ट के तहत मुकदमा दर्ज किया गया है, वह भी सीजेएम न्यायालय के आदेश पर। दरअसल ईओ के खिलाफ नगर पालिका के जलकल विभाग में संविदा पर तैनात पंप अनुचर विद्यासागर भारती ने शहर कोतवाली में 20 अक्तूबर वर्ष 2012 को मारपीट और गाली-गलौज करने का आरोप लगाते हुए नामजद तहरीर दी थी। जिस पर कोई सुनवाई नहीं हुई। इससे खफा होकर पंप अनुचर ने सीजेएम न्यायालय में प्रार्थनापत्र दिया था। प्रार्थनापत्र में कहा गया था कि वेतन भुगतान नहीं होने पर 20 अक्तूबर को पंप अनुचरों ने हड़ताल की घोषणा कर रखी थी। वादी विद्यासागर भारती का आरोप है कि उसे ईओ और उनके तीन-चार अन्य साथियों ने मिलकर न सिर्फ मारा पीटा बल्कि जाति सूचक शब्दों से नवाजा भी। कोर्ट ने प्रार्थनापत्र पर सुनवाई करते हुए 30 अक्तूबर को ही शहर कोतवाली पुलिस को मामला दर्ज कर विवेचना शुरू करने का आदेश दिया था। एक माह बीत गए पर प्राथमिकी नहीं लिखी जा सकी थी। इस पर प्रार्थी एक बार फिर कोर्ट की शरण में गया। इस पर न्यायालय ने पुलिस से इस मामले में शुक्रवार सात दिसंबर तक प्रगति रिपोर्ट देने को कहा था। न्यायालय को सख्त देखकर पुलिस हरकत में आ गई और शुक्रवार की सुबह ही ईओ के खिलाफ प्राथमिकी दर्ज कर एफआईआर की कापी कोर्ट के सामने प्रस्तुत कर दिया। अब जबकि ईओ के खिलाफ एफआईआर दर्ज कर ली गई है मुकदमा वादी उनकी गिरफ्तारी की मांग करना शुरू कर दी है।
governing officer case